Coba jelasin Sejarah dari Sekolah Kebangsaan Pekan Kuala Penyu dalam bahasa melayu dong

Sekolah ini dibina pada tahun 1948. Pembinaannya dibuat oleh seorang dermawan bernama Grossman. Grossman mendedikasikan sekolah tersebut bagi mengingati anaknya yang bernama William Grossman yang bertugas sebagai juruterbang (Pilot) berbangsa Amerika. Semasa Perang Dunia Kedua, Grossman baru berusia 23 tahun. Dia menyertai tentera Amerika yang melancarkan serangan ke atas tentera-tentera Jepun yang berada di Kuala Penyu dan juga Sabah amnya.

William Grossman ditugaskan untuk mencari kapal-kapal pembinasa tentera Jepun yang berada di sekitar perairan Kuala Penyu dan juga Labuan. Dalam operasi tersebut Willian juga turut disertai oleh lapan orang tertera bersekutu yang lain. Apabila pilot muda itu mengesan kehadiran kapal-kapal pembinasa tentera Jepun di perairan Kuala Penyu, ia pun menembak dan menggugurkan bom ke atas kapal-kapal tersebut. Beliau berjaya memusnahkan beberapa buah kapal pembinasa Jepun. Bagi memastikan bom-bom yang digugurkan menepati sasaran, William masih berlegar di kawasan tersebut sambil terbang lebih rendah.

Dalam kesibukannya melakukan serangan, beliau tidak menyedari yang kapal terbangnya semakin rendah. Jesteru itu, ekor kapal terbangnya tersangkut pada cabang pokok yang tinggi. Ini menyebabkan beliau hilang kawalan dan kapal terbang tersebut kemudiannya jatuh terhempas. Dikatakan apabila kapal tersebut jatuh, berlaku dua letupan yang besar dan kapal tersebut juga terbakar. Dalam kejadian tersebut, William dan anak-anak kapalnya terbunuh. Bunyi letupan kapal terbang tersebut kedengaran di seluruh perkampungan Kuala Penyu.

Mendengar dentuman yang begitu kuat itu menyebabkan orang kampung lari bercempara. Mereka menyangka itu adalah bunyi dentuman bom dari kapal terbang. Mereka lari bersembunyi ke lubang-lubang perigi dan ke dalam hutan belukar mencari perlindungan. Kampung-kampung di sekitar kuala penyu seperti Kampung Palu-Palu, Kampung Kitang, Kampung Tibadak dan kawasan-kawasan di sekitarnya menjadi sepi serta kelihatan tidak berpenghuni.

Setelah keadaan menjadi reda, penduduk kampung mahu mengetahui apakah punca letupan yang amat kuat itu. Akhirnya mereka menemui bangkai kapal terbang yang terbakar di tepi sungai Periuk-Periuk. Kesemua penumpangnya dipercayai terbunuh. Mana-mana kampung sekitar Kuala Penyu, Beaufort bahkan dari Jesselton.

Setelah perang selesai, Grossman datang ke Kuala Penyu. Dia mengambil tulang-tulang anaknya dan membawa balik ke Amerika. Ketika Grossman mengambil tulang anaknya, ia telah berbincang dengan Encik Paul Changi, seorang penduduk tempatan dan satu-satunya orang yang boleh bercakap dalam Bahasa Inggeris. Paul dalam perbincangan itu mencadangkan kepada Grossman agar kematian William dijadikan sebagai kenangan. Grossman tanpa berfikir panjang telah bersetuju untuk memperingati anaknya di Kuala Penyu dengan cara mendirikan sebuah sekolah. Dia menyerahkan sejumlah wang kepada sebuah jawatankuasa khas yang dilantiknya sendiri. Tugas jawatankuasa itu adalah untuk mendirikan sekolah yang dimaksudkan.

Beberapa bulan kemudian, Grossman kembali ke Kuala Penyu. Dia ingin memastikan bahawa sekolah yang dirancang itu siap dibina. Dia merasa amat gembira kerana sekolah yang dihajatinya itu sudah siap sepenuhnya. Sekolah itu dinamakan “Grossman Memorial School” sebagai tanda kenangannya diatas kematian anaknya yang cukup patriotik itu.

Seorang guru bernama Cikgu Luling Bin Patung ditugaskan mengajar di sekolah itu. Sekolah ini mula beroperasi pada awal tahun 1948. Guru inilah juga menjadi Guru Besar. Perbelanjaan permulaan sekolah ini ditaja sepenuhnya oleh Grossman. Ini termasuk gaji guru, penyediaan papan batu, kalam batu, dan juga kapur tulis. Sekolah ini dibina dengan kayu bulat sebagai tiangnya, rumbia sebagai atapnya dan kulit kayu sebagai dindingnya. Lantainya di atas tanah yang telah dirata dan mantapkan. Kerusi dan mejanya agak panjang, meja tempat para pelajar menulis.

Sebagai bahan bacaan tambahan, Grossman mengirim 100 buah majalah “Tropical Magazine” untuk bacaan tambahan. Dia mengirim majalah tersebut setiap empat bulan. Dia juga mengirim peralatan bola jaring sebagai permainan kepada murid-murid. Grossman juga memberi pakaian seragam sekolah tetapi malangnya pakaian itu besar mengikut saiz kanak-kanak Amerika. Cikgu Luling seorang Pagan namun dia pandai mengaji Al-Quran, menulis dan membaca jawi. Dia juga tahu berbahasa Inggeris. Dia seorang guru yang serba boleh manakala Paul Changi pula seolah-olah menjadi jurucakap penduduk kampung. Setiap ada orang asing yang melawat kampung, Paul Changi adalah orang yang dicari untuk berkomunikasi.

Pada tahun 1952, bangunan Sekolah Memorial Grossman ini telah dipindahkan ke darat iaitu tapak SK Pekan Kuala Penyu sekarang ini. Tapak asal itu telah dibeli untuk pembinaan sekolah Cina. Bagaimanapun namanya ditukar kepada SK Pekan Kuala Penyu. Ini bermakna nama Grossman Memorial School mula dilupakan orang.